2.  ลักษณะการประกอบธุรกิจ

2.1 ประวัติความเป็นมา

สรุปประวัติความเป็นมาของ บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เดิมชื่อ
บริษัท อ่าวขามไทย จำกัด ได้ดังนี้

ปี 2521 จดทะเบียนเป็นบริษัทจำกัด เมื่อวันที่ 29 มิถุนายน 2521
เพื่อประกอบกิจการเหมืองแร่ดีบุกในทะเล

ปี 2522 เปิดดำเนินการ เมื่อวันที่ 2 มกราคม 2522

จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 9 กรกฎาคม
2522

ปี 2540 เปลี่ยนชื่อเป็น บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เมื่อวันที่
19 พฤษภาคม 2540 เพื่อให้สอดคล้องกับวัตถุประสงค์หลักในการประกอบกิจการเหมืองแร่
ซึ่งมิได้จำกัดเฉพาะการทำเหมืองแร่ดีบุก

บริษัทฯ
ได้รับแจ้งเรื่องการเข้าข่ายอาจถูกเพิกถอนหลักทรัพย์จากการเป็นหลักทรัพย์จดทะเบียนในตลาดหลักทรัพย์แห่งประเทศไทย
เมื่อวันที่ 17 ธันวาคม 2540

บริษัทฯ ได้เริ่มดำเนินการเหมืองหินอุตสาหกรรมในเดือนธันวาคม 2540

ปี 2547 บริษัทฯ ได้ขยายธุรกิจเพิ่มขึ้น ซึ่งเป็นธุรกิจที่เกี่ยวข้องกับพลังงาน โดยบริษัทฯ
ได้ดำเนินการค้าน้ำมันสำเร็จรูป โดยเป็นผู้ค้าน้ำมัน (Jobbers) ตามมาตรา 10 แห่ง พรบ.
การค้าน้ำมันเชื้อเพลิง พ.ศ. 2545 ที่จำหน่ายน้ำมันเบนซินออกเทน 91 และ 95
รวมถึงดีเซลหมุนเร็ว

ปี 2548 บริษัทฯ ได้ขยายธุรกิจพลังงานเพิ่มขึ้นโดยได้ทำการผลิตและจำหน่ายผลิตภัณฑ์
น้ำมันหล่อลื่นในเครื่องหมายการค้าของตัวเองและรับจ้างผลิต

ปี 2549 บริษัทฯ ได้รับแจ้งจากตลาดหลักทรัพย์แห่งประเทศไทย ว่าให้บริษัทฯ
ต้องดำเนินการให้พ้นเหตุเพิกถอนในเรื่องของการประกอบธุรกิจของบริษัทฯที่ยังไม่สามารถแสดงได้ว่าฐานะการเงินและผลการดำเนินงานที่มั่นคงตามสภาพธุรกิจของบริษัทฯไปอย่างต่อเนื่องได้
ภายใน 2 ปี นับแต่วันที่ 3 กรกฎาคม 2549 บริษัทฯ
ได้ขายทรัพย์สินเกี่ยวกับธุรกิจน้ำมันเครื่องทั้งหมดให้แก่บริษัทแห่งหนึ่ง เมื่อวันที่ 1 ธันวาคม 2549

ปี 2552 บริษัทฯ ได้รับแจ้งจากตลาดหลักทรัพย์แห่งประเทศไทย ว่างบการเงินรวมประจำปี 2552
ที่ผ่านการสอบทานหรือตรวจสอบจากผู้สอบบัญชีของบริษัทปรากฏส่วนของผู้ถือหุ้นหลังปรับปรุงความเห็นผู้สอบบัญชีมีค่าน้อยกว่าศูนย์หรือมีขาดทุนสุทธิจากการดำเนินงาน
ตลาดหลักทรัพย์ฯ
จะถอนชื่อหลักทรัพย์ของบริษัทออกจากกระดานซื้อขายหลักทรัพย์และย้ายหลักทรัพย์ไปยังกลุ่มบริษัทจดทะเบียนที่แก้ไขดำเนินงานไม่ได้ตามกำหนด
(Non-Performing Group : NPG)
โดยยังคงมีสถานะเป็นบริษัทจดทะเบียนซึ่งมีหน้าที่ความรับผิดชอบในการเปิดเผยข้อมูลและปฏิบัติตามข้อตกลงการเป็นบริษัทจดทะเบียน
ตั้งแต่วันที่ 4 มิถุนายน 2552 เป็นต้นไป

ปี 2553 บริษัทฯ ได้หยุดประกอบธุรกิจหลักในด้านพลังงาน
โดยหยุดการขายน้ำมันเชื้อเพลิงตั้งแต่วันที่ 21 เมษายน 2553 และในวันที่ 1 ธันวาคม 2553
บริษัทฯ ได้เปลี่ยนการประกอบธุรกิจหลักด้านพลังงานมาเป็นด้านสื่อและสิ่งพิมพ์
โดยประกอบธุรกิจโทรทัศน์ผ่านดาวเทียม เพื่อแทนธุรกิจเดิมที่ได้หยุดการดำเนินงาน
รวมทั้งมีวัตถุประสงค์เพื่อให้หลักทรัพย์ของบริษัทฯ
มีคุณสมบัติเพียงพอที่จะกลับมาซื้อขายในตลาดหลักทรัพย์ฯ อีกครั้ง

การเปลี่ยนแปลงและพัฒนาการสำคัญของการประกอบธุรกิจและบริหารงาน 5 ปีที่ผ่านมา

ในรอบ 5 ปี ที่ผ่านมา บริษัทฯ ได้ประกอบธุรกิจหลักในด้านพลังงาน อันได้แก่
การจำหน่ายเชื้อเพลิงและผลิตผลที่ได้จากการกลั่นน้ำมันปิโตรเลียม
ซึ่งธุรกิจดังกล่าวสามารถทำกำไรให้กับบริษัทฯ ได้ แต่ไม่มากนักเนื่องจากการกำหนดราคา
ถูกควบคุมโดยนโยบายของรัฐบาล ทั้งยังส่วนต่างของกำไรค่อนข้างต่ำ ดังนั้น ในเดือนธันวาคม ปี
2553 บริษัทฯ จึงเห็นควรเปลี่ยนการประกอบธุรกิจหลักด้านพลังงานไปเป็นธุรกิจโทรทัศน์ดาวเทียม
ซึ่งสามารถทำกำไรได้มากกว่าการทำธุรกิจเดิม

[TABLE]

2.3 โครงสร้างรายได้ของบริษัท

หน่วย : ล้านบาท

+---------------+--------+--------+--------+--------+--------+--------+
| ผลิตภัณฑ์        | ปี 2553 |        | ปี 2552 |        | ปี 2551 |        |
+---------------+--------+--------+--------+--------+--------+--------+
|               | รายได้  | %      | รายได้  | %      | รายได้  | %      |
+---------------+--------+--------+--------+--------+--------+--------+
| 1.            | 119.23 | 93.57  | 410.49 | 100    | 283.02 | 95.02  |
| น้ำมันเชื้อเพลิง   |        |        |        |        |        |        |
+---------------+--------+--------+--------+--------+--------+--------+
| 2.            | 0      | 0      | 0      | 0      | 14.85  | 4.98   |
| ผ             |        |        |        |        |        |        |
| ลิตผลพลอยได้จาก |        |        |        |        |        |        |
|               |        |        |        |        |        |        |
| การกล         |        |        |        |        |        |        |
| ั่นน้ำมันปิโตรเลียม |        |        |        |        |        |        |
+---------------+--------+--------+--------+--------+--------+--------+
| 3.            | 8.20   | 6.43   | 0      | 0      | 0      | 0      |
| ธุรกิจโทรทัศน์ผ่าน |        |        |        |        |        |        |
+---------------+--------+--------+--------+--------+--------+--------+
| ดาวเทียม       |        |        |        |        |        |        |
+---------------+--------+--------+--------+--------+--------+--------+
| รวม           | 127.43 | 100    | 410.49 | 100    | 297.87 | 100    |
+---------------+--------+--------+--------+--------+--------+--------+

2.4 เป้าหมายการดำเนินธุรกิจของบริษัทฯ

บริษัทฯ มีแผนการในการดำเนินธุรกิจเดิมต่อไป โดยการประกอบธุรกิจหลัก 2 ประการคือ

  การค้าน้ำมันเชื้อเพลิงและผลิตผลพลอยได้จากการกลั่นน้ำมันปิโตรเลียม

  การประกอบธุรกิจโทรทัศน์ผ่านดาวเทียม

การค้าน้ำมันเชื้อเพลิงและผลิตผลได้จากการกลั่นน้ำมันปิโตรเลียม

ธุรกิจการค้าน้ำมัน โดยเฉพาะตลาดในประเทศมีการแข่งขันกันสูงมาก ต้องขายในปริมาณมาก
และมีส่วนต่างของกำไรไม่มาก ดังนั้นบริษัทฯ
กำหนดเป้าหมายที่รักษาส่วนแบ่งตลาดให้เหมาะสมเพื่อทำกำไรได้
ธุรกิจการค้าผลิตผลพลอยได้จากการกลั่นน้ำมันปิโตรเลียม เป็นส่วนรายได้เสริมของบริษัทฯ
นอกเหนือจากการค้าน้ำมันเชื้อเพลิง โดยลูกค้าเป็นกลุ่มลูกค้าเกี่ยวเนื่องกับการค้าน้ำมันเชื้อเพลิง
ผลิตผลดังกล่าวได้แก่ พาราฟิน ซึ่งเป็นพลังงานทางเลือกที่ก่อให้เกิดแสงสว่างและ แน็ท เจอรัล
แก๊ส ลิควิด
ซึ่งเป็นน้ำมันที่ใช้ล้างถังบรรจุน้ำมันขนาดใหญ่และใช้สำหรับล้างเครื่องจักรในโรงงานอุตสาหกรรม

การประกอบธุรกิจโทรทัศน์ผ่านดาวเทียม

บริษัทฯ ได้ประกอบธุรกิจโทรทัศน์ผ่านดาวเทียม โดยการได้รับสิทธิ ในการจัดหา และ/หรือ
ผลิตโปรแกรมรายการโทรทัศน์ และ/หรือทำสัญญาร่วมผลิตรายการกับผู้ร่วมผลิตรายการโทรทัศน์
สำหรับช่องสถานีโทรทัศน์ดาวเทียม จำนวน 8 สถานี เป็นระยะเวลา 10 ปี จาก บริษัท เอ็ม วี
เทเลวิชั่น (ไทยแลนด์) จำกัด โดยมีค่าตอบแทนในการได้รับสิทธิร่วมผลิตรายการสำหรับระยะเวลา
10 ปี จำนวนเงิน 40,000,000 บาท และค่าเช่ารายเดือน เป็นจำนวนเงิน 600,000
บาทต่อหนึ่งสถานีต่อเดือน ส่งผลทำให้บริษัทฯ เข้าไปเป็นคู่สัญญากับผู้ร่วมผลิตรายกาทั้ง 8 สถานีแทน
บริษัท เอ็ม วี เทเลวิชั่น (ไทยแลนด์) จำกัด